
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 524 

5 Νοεμβρίου 2008 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός επιτρεπομένων χρήσεων γης και ειδικών 
όρων και περιορισμών δόμησης εντός των θεσμο¬ 
θετημένων ζώνων Β' προστασίας του Αρχαιολο¬ 
γικού Χώρου του Λουσίου ποταμού, στη Γορτυ- 

νία Ν. Αρκαδίας. 1 

Κήρυξη ως αναδασωτέας εκτάσεως 5,000 στρεμ¬ 
μάτων, στη θέση «Καλλίνικα» του Κοινοτικού δά¬ 
σους Σωσάνδρας, Δημοτικού διαμερίσματος Σω- 

σάνδρας, Δήμου Αριδαίας του Νομού Πέλλας. 2 

Κήρυξη ως αναδασωτέων εκτάσεων: α) 4992,75 τ.μ. 
και β) 2682,18 τ.μ., στη θέση «Χονδροσούβλα» του 
Δημοσίου δάσους Δαλαμάρι του Δήμου Νάου¬ 
σας. 3 

Καθορισμός χρήσης γης σύμφωνα με το ν. 1512/1985 
για εκποίηση ακινήτων ιδιοκτησίας Δημοσίου.... 4 


ΑΠΟΦΑΣΕΙ Σ 

Αριθμ. ΥΠΠΟ/ΓΔΑΠΚ/ΑΡΧ/Β1/Φ50/100640/4460 (1) 


Καθορισμός επιτρεπομένων χρήσεων γης και ειδικών 
όρων και περιορισμών δόμησης εντός των θεσμο¬ 
θετημένων ζώνων Β' προστασίας του Αρχαιολο¬ 
γικού Χώρου του Λουσίου ποταμού, στη Γορτυνία 
Ν. Αρκαδίας. 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ - ΠΟΛΙΤΙΣΜΟΥ 

Έχοντας υπόψη: 

1. Το π.δ. 63 (ΦΕΚ 98/Α722.4.2005) «Κωδικοποίηση της 
νομοθεσίας για την κυβέρνηση και τα κυβερνητικά όρ¬ 
γανα». 

2. Το π.δ. αριθμ. 191, ΦΕΚ 146/Α713.6.2003 «Οργανισμός 
Υπουργείου Πολιτισμού». 

3. Την υπ’ αριθμ. ΥΠΠΟ/ΓΝΟΣ/49610/28.11.1990 (ΦΕΚ 
743/Β729.11.1990) κοινή υπουργική απόφαση «Εξαίρεση 
από τον περιορισμό των τριών υπογραφών». 

4. Τον ν.1127/1981 (ΦΕΚ 32/Α71981) «Περί κυρώσεως της 
εις Λονδίνον, την 6η Μαΐου 1969 υπογραφείσης Ευρωπα¬ 
ϊκής Συμβάσεως δια την προστασίαν της αρχαιολογικής 
κληρονομιάς». 


5. Τις διατάξεις του ν. 3028/2002 (ΦΕΚ 153/Α728.6.2002) 
«Για την προστασία των Αρχαιοτήτων και εν γένει της 
Πολιτιστικής Κληρονομιάς», άρθρο 13 παρ. 2. 

6. Την υπ’ αριθμ. ΥΠΠΟ/ΑΡΧ/Β1/Φ3Θ/ΧΩΡΟΙ/37261/ 
1120/8.8.1997, ΦΕΚ 761/Β728.8.1997 «Κήρυξη της κοιλάδας 
του Λουσίου ποταμού ως αρχαιολογικού χώρου». 

7. Την υπ’ αριθμ. ΥΠΠΟ/ΓΔΑΠΚ/ΑΡΧ/Β1/Φ5Θ/398Θ/ 
248/11.1.2007 (ΦΕΚ 29/ΑΑΠ/31.1.2007) υπουργική απόφαση 
«Θεσμοθέτηση ζωνών Α' και Β' προστασίας του αρχαι¬ 
ολογικού χώρου του Λουσίου ποταμού στη Γορτυνία 
Ν. Αρκαδίας». 

8. Την ομόφωνη γνωμοδότηση του Κεντρικού Αρχαιο¬ 
λογικού Συμβουλίου, όπως διατυπώθηκε στην υπ’ αριθμ. 
43/6 Δεκεμβρίου 2006 Συνεδρία του. 

9. Τη ομόφωνη γνωμοδότηση του Κεντρικού Συμ¬ 
βουλίου Χωροταξίας Οικισμού και Περιβάλλοντος του 
Υπουργείου ΠΕΧΩΔΕ, όπως διατυπώθηκε στην υπ’ αριθμ. 
3/2.5.2008 Συνεδρία του, (15η Πράξη). 

10. Τις διατάξεις της παρ. Β' του άρθρου 1 του 
π. δ/τος 28/28.1.1993 «Καθορισμός αρμοδιοτήτων που 
διατηρούνται από τον Υπουργό και τις Περιφερειακές 
Υπηρεσίες διανομαρχιακού επιπέδου του Υπουργείου 
Περιβάλλοντος, Χωροταξίας και Δημοσίων'Εργων» (Α'9), 
αποφασίζουμε: 

Καθορίζουμε τις ακόλουθες χρήσεις γης και όρους 
δόμησης στην εκτός σχεδίου πόλεως περιοχή που πε¬ 
ριλαμβάνεται εντός της Ζώνης Β' προστασίας του αρ¬ 
χαιολογικού χώρου του Λουσίου ποταμού, όπως αυτή 
θεσμοθετήθηκε με την υπ’ αριθμ. ΥΠΠΟ/ΓΔΑΠΚ/ΑΡΧ/Β1/ 
Φ50/3980/248/11.1.20 07 (ΦΕΚ 29/Α ΑΠ/31.1.2007) υπουργική 
απόφαση «θεσμοθέτηση Ζωνών Α' και Β' προστασίας 
του αρχαιολογικού χώρου του Λουσίου ποταμού στη 
Γορτυνία Ν. Αρκαδίας», ως εξής: 

Α. Χρήσεις γης: 

• Εντός των ορίων της Ζώνης Β' επιτρέπεται μόνον 
η ανέγερση κατοικιών, γεωργοκτηνοτροφικών αποθη¬ 
κών οριζοντίου τύπου, καθώς και μικρών τουριστικών 
μονάδων. 

• Απαγορεύεται κάθε άλλη χρήση που προβλέπεται 
από τα π.δ. για την εκτός σχεδίου δόμηση (π.δ. 6.10.1978 
- ΦΕΚ 538Δ' και π.δ. 24.5.1985 - ΦΕΚ 270Δ') όπως έχουν 
τροποποιηθεί και ισχύουν. 

• Υφιστάμενες χρήσεις που απαγορεύονται βάσει 
της παρούσας απόφασης απομακρύνονται εντός 8ετί- 
ας. Κατά το ανωτέρω διάστημα επιτρέπεται μόνο η 
επισκευή για λόγους χρήσης και υγιεινής των νομίμως 

υφισταμένων κτηρίων με μη επιτρεπόμενες χρήσεις, 
με τον όρο ότι θα έχει εξασφαλισθεί η προηγούμενη 
έγκριση του αρμοδίου Τοπικού Συμβουλίου Μνημείων 
και της ΕΠΑΕ (Επιτροπή Αρχιτεκτονικού Ελέγχου), απα¬ 
γορεύεται δε οποιαδήποτε επέκταση αυτών. 

Β. Αρτιότητες - Όροι δόμησης: 

• Τα κατώτατα όρια αρτιότητας και κατάτμησης των 
γηπέδων ορίζονται στα 4 στρέμματα. 

• Η μέγιστη επιτρεπόμενη δόμηση του συνόλου των 
κτισμάτων εντός των γηπέδων κατά χρήση ορίζεται: 

α) 150 τ.μ. για τις κατοικίες 

β) 180 τ.μ. για τις τουριστικές μονάδες και 

γ) 15 τ.μ. για τις αποθήκες. 

• Τα κτήρια με χρήση κατοικίας ή τουριστικού κατα¬ 
λύματος θα είναι μονώροφα ή διώροφα με μέγιστο ύψος 
4,00 μ. για τα μονώροφα και 7,50 μ. για τα διώροφα συν 
1,20 μ για τη στέγη, η οποία είναι υποχρεωτική. 

• Τα κτίσματα αποθηκών θα είναι μονώροφα με μέ¬ 
γιστο 5,00 μ., συμπεριλαμβανομένου του ύψους της 
στέγης. 

• Αφετηρία μέτρησης του ύψους είναι το φυσικό ή 
τεχνητά διαμορφωμένο έδαφος, το οποίο δεν μπορεί να 
αφίσταται του φυσικού εδάφους πάνω από 0,80 μ. 

• Οποιαδήποτε μορφή διαμόρφωσης του φυσικού 
εδάφους για την ανέγερση νέας οικοδομής πρέπει να 
περιλαμβάνει μόνο τις απολύτως αναγκαίες εργασίες 
για την προσαρμογή του περιγράμματος του κτηρίου 
στο γήπεδο. 

• Στις περιπτώσεις κεκλιμένου εδάφους επιτρέπεται 
η διαμόρφωση του φυσικού εδάφους για τη δημιουργία 
επιπέδων, με αναλημματικούς τοίχους ή πρανή, μεγίστου 
ύψους ενός (1,00) μέτρου και ελάχιστου πλάτους 3,00 μ. 

• Σε περίπτωση κατασκευής τοίχων αντιστήριξης, αυ¬ 
τοί πρέπει να διαμορφώνονται από απόψεως υλικού και 
τρόπου κατασκευής κατά τα παραδοσιακά πρότυπα. 

Επιπλέον εντός της Β' ζώνης θα ισχύουν τα ακόλουθα: 

Μορφολογικοί περιορισμοί 

• Η ογκοπλαστική μορφή των κτηρίων πρέπει να ακο¬ 
λουθεί τα παραδοσιακά πρότυπα ως προς τη σύνθεση, 
την κλίμακα και τις αναλογίες των όγκων. 

• Οι οικοδομές πρέπει να καλύπτονται υποχρεωτικά 
με ξύλινη στέγη, η οποία θα έχει μορφή σύμφωνη με τα 
παραδοσιακά πρότυπα του αμέσου περιβάλλοντος της, 
με τις αντίστοιχες προεξοχές, απαγορευομένων τυχόν 
ανοιγμάτων σε αυτήν και με επικάλυψη κεραμιδιών «βυ¬ 
ζαντινού» ή «ρωμαϊκού» τύπου, μεγίστης κλίσης 35% και 
μεγίστου ύψους 1,20 μ. 

• Η στέγη είναι υποχρεωτική έστω και αν επιτρέπεται 
ή προβλέπεται πάνω από το κατασκευαζόμενο τμήμα 
του κτηρίου η κατασκευή επιπλέον ορόφου. 

• Η τελική επεξεργασία των εξωτερικών όψεων των 
κτηρίων διαμορφώνεται κατά τα παραδοσιακά πρότυπα 
από άποψη υλικού και τρόπου κατασκευής (εμφανής λι¬ 
θοδομή ή επιχρισμένη τοιχοποιία). Επίσης επιτρέπεται η 
επένδυση των εξωτερικών όψεων των κτηρίων με πέτρα. 
Στην περίπτωση αυτή το πάχος της πέτρας δεν μπορεί 
να είναι μικρότερο των 35 εκατοστών. 

• Τα κουφώματα θα κατασκευάζονται ξύλινα, καρφωτά 
ή ταμπλαδωτά και τα τζαμιλίκια θα διαμορφώνονται 
με κάίτια. 

• Οι εξώστες θα κατασκευάζονται ξύλινοι, μικρών δι¬ 
αστάσεων και όχι συνεχείς σε όλο το μήκος της όψης 
ή γωνιακοί. 


• Τα κιγκλιδώματα θα είναι ξύλινα ή μεταλλικά, απλής 
μορφής. 

• Επιτρέπεται η κατασκευή ανοικτής σκάλας ανόδου 
στον όροφο, μεγίστου πλάτους 1,00 μ., η οποία πρέπει 
να αναπτύσσεται παράλληλα με την αντίστοιχη όψη του 
κτηρίου, ευθύγραμμη χωρίς ενδιάμεσο πλατύσκαλο και 
χωρίς να συνεχίζει στο υπόγειο του κτηρίου. 

Το στηθαίο της ανοικτής σκάλας πρέπει να είναι συ¬ 
μπαγές, ιδίου υλικού και μορφής με τις υπόλοιπες όψεις 
του κτηρίου και να συνεχίζει στο ίδιο κατακόρυφο επίπε¬ 
δο μέχρι το έδαφος, κατά τα παραδοσιακά πρότυπα. 

• Η θέση των κτισμάτων, οι διαστάσεις των όγκων, η 
μορφολογία των όψεων, οι προσπελάσεις, η περίφραξη 
και η διαμόρφωση του περιβάλλοντος χώρου, εγκρίνο- 
νται από το αρμόδιο Τοπικό Συμβούλιο Μνημείων και 
την ΕΠΑΕ, προκειμένου να εξασφαλίζεται η αρμονική 
ένταξη των κτισμάτων στο αρχαιολογικό, φυσικό και 
οικιστικό περιβάλλον της περιοχής. 

Γ ενικές διατάξεις 

• Δεν επιτρέπεται οποιαδήποτε αλλοίωση του εδά¬ 
φους. 

• Η χάραξη, η διαπλάτυνση ή η βελτίωση του οδικού 
δικτύου εντός των ζωνών Β' προϋποθέτει την προηγού¬ 
μενη έγκριση των αρμοδίων Υπηρεσιών του ΥΠ.ΠΟ. 

• Όλες οι κατασκευές και δραστηριότητες θα έχουν την 
προηγούμενη έγκριση της αρμόδιας 25ης Εφορείας Βυζα¬ 
ντινών Αρχαιοτήτων, η οποία θα παρακολουθεί και κατά 
την εκσκαφή των θεμελίων για προληπτικό έλεγχο. 

• Για οποιαδήποτε οικοδομική δραστηριότητα εντός 
της ζώνης Β' όπως επίσης και εντός των ορίων των 
οικισμών Δημητσάνας και Παλαιοχωρίου, απαιτείται η 
προηγούμενη έγκριση της αρμόδιας ΕΠΑΕ και της αρμό¬ 
διας Υπηρεσίας του ΥΠ.ΠΟ. (25ης Ε.Β.Α.). Για την έγκριση 
από το ΥΠ.ΠΟ. απαιτείται να έχει προηγηθεί προέλεγχος 
από την αρμόδια πολεοδομική υπηρεσία (θεωρημένο 
τοπογραφικό διάγραμμα και διάγραμμα κάλυψης). 

• Για τη σύνδεση οικοδομών ή εγκαταστάσεων με τα 
δίκτυα κοινής ωφέλειας (ΔΕΗ κ.λπ.) απαιτείται προη¬ 
γούμενα η διενέργεια αυτοψίας από την αρμόδια Πο¬ 
λεοδομική Υπηρεσία. 

Από την απόφαση αυτή δεν προκαλείται δαπάνη σε 
βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Οκτωβρίου 2008 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ ΠΟΛΙΤΙΣΜΟΥ 

ΓΕΩΡΓΙΟΣ ΣΟΥΦΛΙΑΣ ΜΙΧΑΛΗΣ ΛΙΑΠΗΣ 

-♦- 

Αριθμ. 2860 (2) 

Κήρυξη ως αναδασωτέας εκτάσεως 5,000 στρεμμάτων, 
στη θέση «Καλλίνικα» του Κοινοτικού δάσους Σωσάν- 
δρας, Δημοτικού διαμερίσματος Σωσάνδρας, Δήμου 
Αριδαίας του Νομού Πέλλας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Την παρ. 3 του άρθρου 117 του Συντάγματος της 
χώρας. 

2. Τις περί διοικητικής αποκέντρωσης διατάξεις του 
ν. 3200/1955 όπως τροποποιήθηκε μεταγενέστερα και 
ισχύει. 

3. Τις διατάξεις του ν. 998/1979 «Περί προστασίας δα¬ 
σών και δασικών εν γένει εκτάσεων» και ειδικότερα: 

α) του άρθρου 41 παρ.1 

β) του άρθρου 38 παρ. 1 

γ) του άρθρου 70 όπως συμπληρώθηκε με το άρθρο 
12 παρ. 2 του ν. 2040/1992 και αντικαταστάθηκε με την 
παράγραφο 15 του άρθρου 1 του ν. 3208/2003. 

4. Τις διαταγές του Υπ. Γεωργίας: 

α) 160417/1180/1980, β) 182447/3049/1980 γ) 154659/ 
24.5.1982. 

5. Τις διατάξεις του ν. 2218/1994 «Περί ίδρυσης Νο¬ 
μαρχιακής Αυτ/σης κ.λπ.» και τα άρθρα 4 παρ. 7 και 6 
παρ. 7 του ν. 2240/1994 «Συμπλήρωση διατάξεων για τη 
Νομ. Αυτ/ση κ.λπ.». 

6. Το ν. 2503/1997 «Διοίκηση, οργάνωση, στελέχωση 
της Περιφέρειας κ.λπ.». 

7. Την υπ’ αριθμ. 5631/26.7.2000 (ΟΡΘΗ ΕΠΑΝΑΛΗΨΗ) 
απόφαση του Γ ενικού Γ ραμματέα Περιφέρειας Κεντρι¬ 
κής Μακεδονίας «Ορισμός εισηγητών και μεταβίβαση 
εξουσίας υπογραφής Μ.Ε.Γ.Γ.Π.Κ.Μ ... κ.λπ.». 

8. Την υπ’ αριθμ. 5535/10.9.2008 πρόταση του Δασαρ¬ 
χείου Αριδαίας περί κήρυξης αναδασωτέας της αναφε- 
ρόμενης στο θέμα έκτασης, αποφασίζουμε: 


Κηρύσσουμε ως αναδασωτέα Κοινοτική Δασική έκτα¬ 
ση 5,000 στρ. (πέντε στρεμμάτων), με σκοπό την αποκα¬ 
τάσταση της δασικής βλάστησης με φυσική και τεχνική 
αναδάσωση, η οποία βρίσκεται στη θέση «Καλλίνικα», 
του Δημοτικού Διαμερίσματος Σωσάνδρας, του Δήμου 
Αριδαίας που διαπιστώθηκε ότι κάηκε κατά την 14η 
Αυγούστου 2008. Η έκταση αυτή προσδιορίζεται από 
τα στοιχεία 1, 2, 3, 4, 1 όπως φαίνεται στο συνημμένο 
διάγραμμα και η θέση της είναι σημειωμένη στο από¬ 
σπασμα φύλλου χάρτη ΓΥΣ «ΒΙΤΟΛΙΣΤΕ» κλιμ. 1:50.000 τα 
οποία αποτελούν αναπόσπαστο μέρος της απόφασης 
αυτής και έχει όρια: 

Ανατολικά: Με δασική έκταση. 

Δυτικά: Με δασική έκταση. 

Βόρεια: Με δασική έκταση. 

Νότια: Με δασική έκταση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 15 Οκτωβρίου 2008 

Με εντολή Γ ενικού Γ ραμματέα Περιφέρειας 

Ο Προϊστάμενος Διεύθυνσης Δασών Πέλλας κ.α.α. 

ΑΝΝΑ ΒΛΑΧΑΚΗ 

ΤΟΠΟΓΡΑΦΙΚΟ ΔΙΑΓΡΑΜΜΑ 

της έκτασης που κάηκε την 14-8-2008 στην θέση με τοπική ονομασία «Καλλίνικα» 
του Κοιν. Δάσους Σωσσάνδρας του Δασαρχείου Αριδαίας 
Κλίμακα 1: 2.000 Εμβαδόν: 5,0 στρεμ. 



Εμβαδόν 5,0 στρ. 


ΕΘΝΙΚΟ ΤΥΠΟΓΡΑΦΕΙΟ 

Για τεχνικούς Λόγους στο σχεδιάγραμμα, 
έγινε σμίκρυνση, κατά ποσοστό 8Θ% 




ΣΥΝΤΕΤΑΓΜΕΝΕΣ (ΕΓΣΑ 87) 

X 

Ψ 

1 

327305.1079 

4543197.2658 

2 

327321.0295 

4543253.1934 

3 

327409.6759 

4543246.4189 

4 

327432.5587 

4543209.8748 























Κλίμακα 1: 50.000 



ΘΕΩΡΗΘΗΚΕ 

Χ£././£../2008 

:Δασών 


ΘΕΩΡΗΘΗΚΕ/ΕΛΕΓΧΘΗΚΕ 
Αριδαία 30-9-2008 



Αριδαία 30-9-2008 
Ο Συντάξας 



Δασολόγος 

Αριθμ. 2177/14.10.2008 (3) 

Κήρυξη ως αναδασωτέων εκτάσεων: α) 4992,75 τ.μ. και 
β) 2682,18 τ.μ., στη θέση «Χονδροσούβλα» του Δημο¬ 
σίου δάσους Δαλαμάρι του Δήμου Νάουσας. 

Ο ΔΙΕΥΘΥΝΤΗΣ ΔΑΣΩΝ ΗΜΑΘΙΑΣ 
Έχοντας υπόψη: 

1. Την παρ. 3 του 117 του Συντάγματος της χώρας. 

2. Τις περί διοικητικής αποκέντρωσης διατάξεις του 
ν. 3200/1955 όπως τροποποιήθηκε μεταγενέστερα και 
ισχύει. 

3. Τις διατάξεις του ν. 998/1979 «Περί προστασίας δα¬ 
σών και δασικών εν γένει εκτάσεων» και ειδικότερα: 

α) του άρθρου 41 παρ. 1 

β) του άρθρου 38 παρ. 1 

γ) του άρθρου 70 όπως συμπληρώθηκε με το άρθρο 
12 παρ. 2 του ν. 2040/1992 και αντικαταστάθηκε με την 
παράγραφο 15 του άρθρου 1 του ν. 3208/2003. 

4. Τις διαταγές του Υπ. Γεωργίας: 

α) 160417/1180/1980, β) 182447/3049/1980, γ) 154659/ 
1982. 

5. Τις διατάξεις του ν. 2218/1994 «Περί ίδρυσης Νο¬ 
μαρχιακής αυτοδιοίκησης κ.λπ.», και τα άρθρα 4 παρ. 7 
και 6 του ν. 2240/1994 «Συμπλήρωση διατάξεων για τη 
Νομ. αυτ/ση κ.λπ.». 

6. Το ν. 2503/1997 «Διοίκηση, οργάνωση, στελέχωση 
της Περιφέρειας κ.λπ.». 

7. Την υπ’ αριθμ. 5631/26.7.2000 (ΟΡΘΗ ΕΠΑΝΑΛΗΨΗ) 
απόφαση του Γ ενικού Γ ραμματέα Περιφέρειας Κεντρι¬ 
κής Μακεδονίας «Ορισμός εισηγητών και μεταβίβαση 
εξουσίας υπογραφής ΜΕ.Γ.Γ.Π.Κ.Μ κ.λπ.». 


8. Την υπ’ αριθμ. 2434/8.10.2008 πρόταση του Δασαρ¬ 
χείου Νάουσας περί κήρυξης αναδασωτέας των αναφε- 
ρόμενων στο θέμα εκτάσεων, αποφασίζουμε: 

Κηρύσσουμε αναδασωτέες με σκοπό τη φυσική ανα¬ 
γέννηση της δασικής βλάστησης δασικές εκτάσεις Ε1 
και Ε2, εμβαδού 4992,75 τ.μ. και 2682,18 τ.μ. αντίστοιχα, 
στη θέση «Χονδροσούβλα» του Δημοσίου δάσους Δα¬ 
λαμάρι του Δήμου Νάουσας, που διαπιστώθηκε στις 
2.10.2008 ότι εκχερσώθηκαν παράνομα. Η έκταση Ε1 

προσδιορίζεται από τα στοιχεία 1, 2, 3.,26, 27, 29, 30,1 

και η Ε2 από τα στοιχεία 31, 32, 33, 34, 35, 26, 36, 37, 38, 
31, όπως φαίνονται στο συνημμένο διάγραμμα, η δε θέση 
τους είναι σημειωμένη στο απόσπασμα φύλλου δασικού 
χάρτη κλ. 1:50.000,τα οποία αποτελούν αναπόσπαστο 
μέρος της απόφασης αυτής και έχουν όρια: 

Η έκταση Ε1: 

Ανατολικά: Αγροτική έκταση 

Δυτικά: Εν μέρει δασική και εν μέρει αγροτική έκταση 

Βόρεια: Εν μέρει αγροτικό δρόμο και εν μέρει αγρο¬ 
τική έκταση 

Νότια: Αγροτική έκταση 

Η έκταση Ε2 

Ανατολικά: Εν μέρει δασική και εν μέρει αγροτική 
έκταση 

Δυτικά: Δασική έκταση 

Βόρεια: Αγροτική έκταση 

Νότια: Αγροτική έκταση 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια, 14 Οκτωβρίου 2008 

Με εντολή Γ ενικού Γ ραμματέα Περιφέρειας 
Ο Διευθυντής 
ΙΟΡΔΑΝΗΣ ΟΥΖΟΥΝΙΔΗΣ 

Αριθμ. 4579/2008 (4) 

Καθορισμός χρήσης γης σύμφωνα με το ν. 1512/1985 
για εκποίηση ακινήτων ιδιοκτησίας Δημοσίου. 

Ο ΝΟΜΑΡΧΗΣ ΔΩΔΕΚΑΝΗΣΟΥ 
Έχοντας υπόψη: 

1. Το π.δ/μα 63/2005 (ΦΕΚ 98 Α') «Κωδικοποίηση της 
Νομοθεσίας για την Κυβέρνηση και τα κυβερνητικά όρ¬ 
γανα». 

2. Το Εσωτερικό Κανονισμό λειτουργίας της Ν. Αυ¬ 
τοδιοίκησης Δωδεκανήσου όπως ισχύει σήμερα ΦΕΚ 
791/τ.Β'/27.5.2004 και ΦΕΚ 1809/τ.Β'/22.12.2005. 

3. Την υπ’ αριθμ. Δ.Δ.Ο.Υ 651/25.1.2008 απόφαση «περί 
ορισμού Αντινομαρχών». 

4. Το ν.δ. 691/1948 με το οποίο επεκτάθηκε στην Δωδ/ 
σο η Πολεοδομική Νομοθεσία. 

5. Τις διατάξεις του ν. 1512/1985 όπως αυτές συμπληρώ¬ 
θηκαν και τροποποιήθηκαν και όπως ισχύουν σήμερα. 


6. Την υπ’ αριθμ. 10095/28/Ε28/02 εγκύκλιο. 

7. Την γνωμοδότηση του Σ.Χ.Ο.Π. Ν.Α. Δωδεκανήσου 
(19.6.2008 υπ’ αριθμ. 2/19.6.2008 πρακτικού Θέμα 6ο). 

8. Το γεγονός ότι από την απόφαση αυτή δεν προ- 
καλείται δαπάνη εις βάρος του οικείου Ο.Τ.Α. σύμφωνα 
με τις διατάξεις του άρθρου 90 του π.δ. 63/2005, απο¬ 
φασίζουμε: 

Καθορίζουμε με χρήση γης της Κ.Μ. 5414 Γαιών Κατ- 
ταβιάς (Τόμος 55 Φύλλο 70 Φάκελος 7282) για ανέγερση 
αγροτικής αποθήκης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 2 Οκτωβρίου 2008 

Ο Αντινομάρχης 
ΓΙΑΝΝΗΣ ΧΡΙΣΤΟΦΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό β 

